བཙན་བྱོལ་ནང་གི་འཚོ་བ་གཞིར་བཞག་ནས་སྐད་ཆ་བཤད་སྣང་བ་སྐྱིད་པོ་བཤད་མཁན་ཚོས་དོན་དངོས་བོད་ནང་གི་དངོས་ཡོད་དཀའ་ངལ་དང་སྤྱི་སྐད་མེད་པའི་དཀའ་ངལ་ཇི་ཡོད་གསལ་པོར་ཤེས་པར་གྱིས།བཙན་བྱོལ་ནང་དུ་དབུས་སྐད་ཆ་ལེ་ཆོ་ལེ་དེ་བཤད་བཞག་ན་ཧ་ལམ་སྐད་བརྡ་མི་འཕྲོད་པ་ཞིག་མེད་ཚད་རེེད།འོན་ཀྱང་བོད་ནང་དུ་དེ་འདྲ་མིན།ཆོལ་ཁ་གསུམ་བར་སྐད་བརྡ་འཕྲོད་ཐུབ་ཕར་ཞོགས།ཡ་ཏུང་དང་ཀུན་དགའ་གཉིས་ཀྱིས་སྡེ་དགེ་སྐད་ཐོག་ནས་བཤད་ཡོད་ན་མར་སྡེ་དགེ་དང་དཀར་མཛེས་གཉིས་ན་གོ་ཙམ་རེད།རྫ་ཆུ་ཁ་པ་དང་གསེར་རྟ།བྲག་མདོ།རྟའུ།འདབ་པ།དར་རྩེ་མདོ།མི་ཉགཆ་འཕྲེང།འཇོལ་པ།ཉག་རོང་།རྒྱལ་ཐང་།འབའ་པ།ཡར་རྩིས་ན།ཡུལ་ཤུལ་དང་འཇོ་མདའ།གོ་འཇོ་སོགས་རེ་གཉིས་ཀྱིས་གོ་བ་ལས།སྨ་ཁམས།ཚ་བ།བྲག་གཡབ།ཆབ་མདོ།འབྲི་རུ།སོག་རྫོང་།ཀྲ་མོ།སྤོ་མདའ་སོགས་ཀྱིས་གོ་མི་ཐུབ་པའང་ཅུང་ཙམ་ལས་གོ་མི་ཐུབ།